หุ้นปิดตลาดภาคเช้าร่วง5.03จุด
ตลาดหุ้น29ต.ค.ปิดเช้าที่ระดับ1,276.78 จุด ลดลง 5.03 จุด หรือ  -0.39% มูลค่าซื้อขาย 10,999.02 ล้านบาท
29 ต.ค. 2555

ตลาดหุ้น29ต.ค.ปิดเช้าที่ระดับ1,276.78 จุด ลดลง 5.03 จุด หรือ  -0.39% มูลค่าซื้อขาย 10,999.02 ล้านบาท




นายกวี ชูกิจเกษม ผู้ช่วยกรรมการผู้จัดการ บริษัทหลักทรัพย์กสิกรไทย กล่าวว่า  ตลาดหุ้นแกว่งในกรอบแคบๆ หลังลงแรงเมื่อวันศุกร์ที่ผ่านมา ทั้งที่ตัวเลขเศรษฐกิจสหรัฐ จีดีพีไตรมาส 3/55 เติบโต 2.0% ดีกว่าที่ตลาดคาดที่ 1.8% แต่ถูกแรงกดจากการรายงานกำไรของแอ็ปเปิ้ลและอเมซอนที่ออกมาแย่
ขณะที่ตลาดเอเชียในช่วงนี้ก็ได้รับแรงกดดันจากมาตรการควบคุมการไหลเข้าของเงินทุน ซึ่งจะเร่งให้ต่างชาติขายหุ้นเอเชีย แต่ตลาดอาจมีลุ้นปรับตัวขึ้นระยะสั้นได้บ้างปลายสัปดาห์นี้ จากการคาดหวังถึงการประกาศกระตุ้นเศรษฐกิจของจีน หลังเปลี่ยนผ่านผู้นำ ในวันที่ 8 พ.ย. หรือเก็งกำไก่อนเลือกตั้งสหรัฐ  วันที่ 6 พ.ย. แต่การเก็งกำไรต้องระมัดระวัง
"เป็นไปได้ที่จะเห็นหุ้นแกว่งถึงต้นพ.ย. หรือนานกว่านั้น หากดัชนีหลุด 1280 จุดลงมาอย่าเพิ่งทำอะไรมาก แต่หากต้องการเก็งกำไรลุ้นรีบาวด์เล็กๆ ก่อนเลือกตั้งสหรัฐหรือคนที่ยังไม่ได้ตัดขายก็ให้ใช้ 1262 เป็นจุดหยุดการลงทุนอีกครั้งหนึ่ง ส่วนระยะกลางรอซื้อสะสมเช่นเดิม แถวแนวรับ 1260 จุด"นายกวี กล่าว
หลักทรัพย์ 5 อันดับแรกที่มีมูลค่าการซื้อขายสูงสุด ได้แก่
PTTEP  มูลค่าการซื้อขาย  903.17 ล้านบาท ปิดที่ 160.50 บาท บวก 4.50 บาท หรือ  2.88% PTT มูลค่าการซื้อขาย 590.32 ล้านบาท ปิดที่ 313 บาท ไม่เปลี่ยนแปลงBBL มูลค่าการซื้อขาย  536 ล้านบาท ปิดที่ 176 บาท บวก 1 บาท หรือ 0.57%CPALL มูลค่าการซื้อขาย 423.71 ล้านบาท ปิดที่ 38.75 บาท ลดลง 1.25 บาท หรือ -3.12%TGCI  มูลค่าการซื้อขาย 399.47 ล้านบาท ปิดที่ 4.66 บาท บวก 0.66 บาท หรือ 16.50%